Държавен вестник, бр. 27, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  27
„(1) Специфичната професионална под-
готовка е съвкупност от компетентности, 
включително свързани с използването на 
информационните технологии, необходими 
за упражняване на конкретната професия в 
зависимост от съответната степен на профе-
сионална квалификация или за упражняване 
на трудовата дейност по частта от професия, 
за която се извършва обучението.“
2. Алинея 2 се изменя така:
„(2) Специфичната професионална подго-
товка се придобива чрез изучаване на учебни 
предмети или модули, относими към специ-
фиката на професията и в съответствие със 
степента на професионална квалификация или 
с частта от професията, за която се извършва 
обучението.“
§ 24. В чл. 28в, ал. 2 думите „специалност 
от професията“ се заменят с „професия, както 
и степента на професионална квалификация 
или частта от професията, за която се из-
вършва обучението“.
§ 25. В чл. 32г, ал. 4 след думите „профе-
сионална квалификация“ се поставя запетая, 
а думите „или на квалификация по част от 
професия“ се заменят с „на квалификация по 
част от професия или за достигане на отделни 
единици резултати от учене, определени в 
държавния образователен стандарт за при-
добиване на квалификация по съответната 
професия“.
§ 26. В глава четвърта наименованието 
на раздел V се изменя така: „Натрупване и 
трансфер на единици резултати от ученето“.
§ 27. Член 32е се изменя така:
„Натрупване и трансфер на единици ре-
зултати от ученето в професионалното обра-
зование и в професионалното обучение
Чл. 32е. (1) Единиците резултати от учене 
може да се натрупват с цел придобиване на 
степен на професионална квалификация по 
професия или квалификация по част от про-
фесия и/или да се пренасят за придобиване 
на професионална квалификация по друга 
професия от същата област на образование.
(2) Достигнатите единици резултати от 
учене по обща професионална подготовка 
могат да се пренасят и натрупват за придо-
биване на професионална квалификация по 
всички професии от списъка на професиите 
по чл. 6, ал. 1.
(3) Достигането на единица резултат от 
ученето се удостоверява с документ по чл. 38, 
ал. 3.
(4) Лицата, достигнали всички единици 
резултати от учене за съответната степен 
на професионална квалификация, включе-
ни в държавния образователен стандарт за 
придобиване на квалификация по професия, 
придобиват професионална квалификация 
след успешно положен изпит по чл. 37, ал. 1 
в избрана от тях институция по чл. 9, ал. 1, 
т. 1 и 2, която осъществява професионална 
подготовка по съответната професия.
(5) Лицата, достигнали съвкупността от 
единици резултати от ученето, които формират 
придобиването на квалификация по част от 
професия, включени в държавния образовате-
лен стандарт за придобиване на квалификация 
по професия, придобиват професионална ква-
лификация по част от професия след успешно 
положен изпит по чл. 37, ал. 2 в избрана от 
тях институция по чл. 9, ал. 1, т. 1 и 2, която 
осъществява професионална подготовка по 
съответната професия.
(6) Условията и редът за натрупване и 
трансфер на единици резултати от ученето 
се определят с наредба на министъра на об-
разованието и науката.
(7) За разходи за установяване на съответ-
ствието на достиганите единици резултат от 
учене с държавния образователен стандарт за 
придобиване на квалификация по професия, 
както и за провеждане на изпитите за при-
добиване на професионална квалификация 
в държавните и общинските институции се 
заплащат такси в размер, определен с тарифа 
на Министерския съвет. Приходите от такси 
постъпват в приход по бюджета на съответната 
институция по чл. 9, ал. 1, т. 1 и 2.
(8) За разходи за установяване на съответ-
ствието на достиганите единици резултат от 
учене с държавния образователен стандарт за 
придобиване на квалификация по професия, 
както и за провеждане на изпитите за при-
добиване на професионална квалификация 
в частните институции се заплащат такси в 
размер, определен от тези институции.
(9) Таксите по ал. 7 и 8 не се събират, ко-
гато дейностите се финансират със средства 
от национални и международни програми и 
проекти.“
§ 28. В чл. 33, ал. 3, изречение първо след 
думите „професионална квалификация“ се 
добавя „или за достигане на единици резул-
тати от ученето“.
§ 29. В чл. 34 се правят следните изменения 
и допълнения:
1. В ал. 1 след думите „професионална 
квалификация“ се добавя „или за достигане 
на единици резултати от ученето“.
2. В ал. 3 думите „при заявено желание 
от ученика“ се заличават, а след думите „ди-
пломен проект“ се добавя „при условия и по 
ред, определени в наредбата по ал. 1“.
§ 30. В чл. 36 се правят следните изменения 
и допълнения:
1. Алинея 1 се изменя така:
„(1) Държавният изпит за придобиване на 
степен на професионална квалификация се 
провежда по национална изпитна програма 
за придобиване на съответните степени на 
професионална квалификация за съответната 
професия.“